เกาะติด โตโน่ ฝึกสุดโหด ลั่นพร้อมเสี่ยงว่ายน้ำข้ามทะเล
สุดเอกซ์คลูซีฟที่แรกและที่เดียวกับรายการ เอ็นเตอร์เทนเมนต์นาว ช่องโมโน 29 โดยพิธีกร ท็อป-ทศพล หมายสุข บุกไปสัมภาษณ์แบบใกล้ชิดเบื้องหลังการฝึกซ้อมว่ายน้ำสุดโหดของพระเอกนักร้อง โตโน่-ภาคิน ที่ได้รับการแต่งตั้งจากองค์การสหประชาชาติเพื่อมหาสมุทร (UN Ocean Conference) เดินหน้าสร้างโปรเจกต์ใหญ่ภายใต้โครงการ ONE MAN & THE SEA หนึ่งคนว่าย หลายคนช่วย ที่ว่ายน้ำข้ามทะเลอ่าวไทยผ่าน 12 เกาะจากสุราษฎร์ฯ-เกาะสมุย ระยะทาง 82 กม. ภายใน 18 วัน เพื่อหวังปลุกจิตสำนึกคนไทยให้ใส่ใจในสิ่งแวดล้อม พร้อมรับบริจาคเพื่อสมทบทุนช่วยเหลือเครื่องมือแพทย์ รักษาสัตว์ทะเลและโรงพยาบาลริมชายฝั่ง โดยจะเริ่มโปรเจกต์ว่ายน้ำทะเลข้ามเกาะตั้งแต่ 19 มี.ค.-5 เม.ย.นี้โตโน่เล่าว่า การว่ายน้ำสำหรับผมยากมาก หนึ่งผมไม่มีพื้นฐานเป็นนักกีฬาว่ายน้ำ และไม่เคยว่ายน้ำในทะเล แต่เป้าหมายของเราคือการว่ายน้ำในอ่าวไทย 82 กม. ซึ่งเป็นอ่าวเปิด เชื่อมเกาะต่อเกาะ ครูฝึก มนุษย์กบ และพี่หน่วยซีล ก็ให้ความรู้ว่าทะเลที่เชื่อมเกาะต่อเกาะจะมีกระแสน้ำแรงมาก ก็รู้ว่าอันตราย แต่ผมก็อยากให้กิจกรรมนี้เป็นตัวเชื่อมให้คนไทยทุกคนได้เห็น ได้คิด หันมาสนใจและช่วยกันลดการใช้พลาสติก เกาะติดการฝึกซ้อมสุดหินของ โตโน่ ได้ในวันศุกร์นี้ เวลา 14.00 น. ทางช่องโมโน 29.
สุดเอกซ์คลูซีฟที่แรกและที่เดียวกับรายการ เอ็นเตอร์เทนเมนต์นาว ช่องโมโน 29 โดยพิธีกร ท็อป-ทศพล หมายสุข บุกไปสัมภาษณ์แบบใกล้ชิดเบื้องหลังการฝึกซ้อมว่ายน้ำสุดโหด
โตโน่ ภาคิน,ซ้อมว่ายน้ำ,ว่ายน้ำข้ามทะเลอ่าวไทย,สุราษฎร์ฯ-เกาะสมุย,ว่ายน้ำข้ามเกาะ,เอ็นเตอร์เทนเมนต์นาว,โมโน 29,ดารา